open-index/open-wikipedia-markdown huggingface dataset:
קרב אל בורג'

שמאל|ממוזער|250px|שלט הסבר על קרב אל בורג' בגבעת התיתורה במודיעין
שמאל|ממוזער|250px|חיילי חטיבת יפתח עם משוריין הלגיון שחוסל בפאתי אל בורג'
**קרב אל בורג**' היה קרב שנערך במלחמת העצמאות ב-16 ביולי 1948 באזור הכפר הערבי אל בורג' (גבעת התיתורה באזור מודיעין של ימינו), בין כוחות חי"ר ומשוריינים של הלגיון הערבי ובין כוחות של הגדוד השלישי (גדוד הגליל) של חטיבת יפתח. תוצאת קרב זה, שהסתיים בתבוסת הלגיון, קבעה את תוואי שביתת הנשק עם ירדן באזור. הגבול היה בתוקף עד למלחמת ששת הימים.

לאחר כיבוש לוד והסרת המצור על בן שמן במבצע דני, נעו כוחות חטיבת יפתח מזרחה וב-15 ביולי 1948 כבשו את הכפר ברפיליה (כיום בתחום העיר מודיעין).

בליל 15 ביולי 1948 לאחר שכבשו את הכפר הערבי ברפיליה נעו כוחות יפתח מזרחה וכבשו את הכפר ביר מעין (בתחומי רעות של ימינו) ואת הכפר אל בורג'. המטרה הייתה להתקדם מזרחה לעבר צומת בית סירא בכביש לטרון–רמאללה ובכך לנתק את הכוח הירדני שהיה בלטרון מהעיר רמאללה. מפקד הלגיון ג'ון באגוט גלאב עמד על איום זה וכבר ב-16 ביולי 1948 פקד על התקפה משולבת של משוריינים ורגלים.

לוחמי יפתח התכוננו להתקפה. הם בנו עמדות בבתי הכפרים ובאל בורג' בנו עמדות לנשק אנטי טנקי מסוג פיא"ט. תותח 65 מ"מ (נפוליאונצ'יק) ומרגמות 81 מ"מ קודמו לעמדות ממערב לשני הכפרים.

התקפת הלגיון השתהתה והחלה בשעות אחר הצהרים כשהחיילים התוקפים מתקדמים ופניהם מול השמש כשהם משמשים מטרה ברורה ללוחמי חטיבת יפתח.

בשעה 17:30 הבחינו חיילי יפתח בטור של 12 משוריינים נושאי תותח ואחריהם משאיות מובילות חיילים. המשוריינים התקרבו לאל בורג' ופתחו באש. המשוריין הראשון נפגע מפגז פיא"ט ונעצר. המשוריין השני ניסה לחלצו אך גם הוא נפגע מפגז פיא"ט. חיילי החי"ר של הלגיון התקרבו לאל בורג בחיפוי המשוריינים. המגינים נצרו את אשם עד שהגיעו התוקפים לטווח של כ-50 מטר מבתי הכפר. אז פתחו באש וההסתערות נבלמה כשחיילי הלגיון סובלים אבדות כבדות. התוקפים נערכו להתקפה נוספת אבל התותחים והמרגמות הצליחו לפגוע במספר משוריינים ולהסב אבדות לרגלים התוקפים. ניסיון ההתקפה השני נשבר ב-19:20 והאש פסקה ב-20:30.

לחטיבת יפתח היו שלושה הרוגים ושבעה פצועים. אבדות הלגיון הגיעו ל-30 הרוגים ו-50 פצועים. שישה משוריינים של הלגיון נותרו במקום, מהם שניים ראויים לשימוש.

בהסכם שביתת הנשק עם ירדן נקבעו קווי שביתת הנשק באזור זה לפי תוצאות הקרב הזה.

## לקריאה נוספת
* אלחנן אורן: **בדרך אל העיר, מבצע דני**, הוצאת מערכות, 1976

אל בורג'
אל בורג'
רפי לוי

**רפי לוי** (22 בפברואר 1938 – 25 בפברואר 2021) היה כדורגלן ישראלי, ששיחק במכבי תל אביב ובארבע קבוצות באוסטרליה ובדרום אפריקה. היה ידוע בשנות החמישים כ"חצי השני" של שייע גלזר בחוד ההתקפה של מכבי תל אביב.

## קריירה
את הופעת הבכורה שלו בקבוצה הבוגרת של מכבי תל אביב ערך לוי כמה שבועות לפני שמלאו לו 17 שנים, במחזור הראשון של עונת 1954/1955 נגד מכבי נתניה, וכבש את השער השני בניצחון 1–6. בהמשך אותה עונה כבש לוי עוד שלושה שערים.

עונה לאחר מכן כבש לוי שישה שערים, כולל צמד בניצחון 0–3 בדרבי מול הפועל תל אביב. באוקטובר 1956 יצאה הקבוצה למסע משחקים בארצות הברית, ולוי כבש שלושער בניצחון 0–6 על בוסטון. לאחר מכן הוסיף שער בניצחון 0–2 על נבחרת איסלנד, במשחק שנערך בניו יורק.

ככל שחלפו העונות, מספריו של לוי עלו ובעונת 1957/1958, כשמכבי תל אביב זכתה בדאבל, הוא זכה בתואר מלך השערים עם 14 כיבושים בליגה. גם בגביע המדינה תרומתו של לוי הייתה משמעותית עם חמישייה בחצי הגמר נגד שמשון תל אביב ושער בגמר נגד הפועל חיפה.

בעונת 1959/1960 זכה בשנית בתואר מלך השערים, כשכבש 19 שערים ב-20 משחקי ליגה. כמו כן, הוא היה בין השחקנים הבולטים שהוליכו את מכבי תל אביב לשתי אליפויות בעונות 1955/1956 ו-1957/1958 ולשני גביעים (1958 ו-1959). לוי שיחק במכבי תל אביב מ-1954 עד 1961 אז עבר לשחק לחמש שנים באוסטרליה ובדרום אפריקה. ב-1966 חזר למכבי תל אביב לעונה נוספת, לאחר שהוצעו לו 50,000 לירות, אך החלוץ לא נשאר זמן רב ובאמצע העונה עזב שוב לדרום אפריקה, שם שיחק עד אשר פרש מכדורגל בשנת 1972, בתקופה זו זכה בשלוש אליפויות ושני גביעים בדרום אפריקה. בדרום אפריקה מכר לוי פסלים במקביל למשחק בכדורגל. בשנת 1973 שב לישראל ולזמן מה שיחק בהפועל רעננה בליגה ב'.

לזכותו של לוי 17 הופעות בנבחרת ישראל, בהן כבש 11 שערים, והוא מחזיק בממוצע שערים למשחק הכי גובה בנבחרת ישראל 0.65. במשחק הניצחון על נבחרת יוגוסלביה, 1:2 במוקדמות אולימפיאדת רומא 1960, כבש לוי שני שערים. ניצחון זה נחשב לאחד הניצחונות המפתיעים ביותר בתולדות הכדורגל הישראלי, ולוי היה אחד מגיבוריו יחד עם השוער יעקב חודורוב.

בעקבות הניצחון על יוגוסלביה כתב הסופר שרגא גפני את ספר הילדים "בעט אלון בעט", שדמות אחד מגיבוריו, החלוץ המרכזי "אלון לוי", הייתה מבוססת על רפי לוי. הספר הפך במהירות לרב-מכר ובעקבות הספר הראשון יצאו ספרי המשך נוספים, שגם הם זכו להצלחה מסחרית, והפכו לסדרה בשם "הספורטאים הצעירים".

רפי לוי נפטר ב-25 בפברואר 2021, והובא למנוחות בבית העלמין החדש בחדרה.

## תארים

### תארים קבוצתיים
; במכבי תל אביב
* אליפויות (2): 1955/1956, 1957/1958
* גביע המדינה (2): 1958/1959, 1957/1958

;היילנדס פארק יוהנסבורג
*אליפויות (3):1963/1964,1964/1965,1967/1968
*גביעים (3): 1964/1965,1966/1967

### תארים אישיים

* מלך השערים של הליגה הלאומית (2): 1957/1958, 1959/1960

## קישורים חיצוניים

* עמוד השחקן של רפאל לוי באתר ההתאחדות לכדורגל בישראל
* עמוד השחקן באתר הרשמי של מכבי תל אביב
* 
** 
* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חולון: כדורגלנים
קטגוריה:כדורגלני מכבי תל אביב
קטגוריה:כדורגלני הפועל רעננה
קטגוריה:כדורגלני נבחרת ישראל
קטגוריה:כדורגלנים ישראלים באוסטרליה
קטגוריה:כדורגלנים ישראלים בדרום אפריקה
קטגוריה:כדורגלני גביע אסיה 1960
קטגוריה:אישים הקבורים בחדרה
קטגוריה:ישראלים שנולדו ב-1938
קטגוריה:ישראלים שנפטרו ב-2021
לוי יצחק מנזון

רבי **לוי יצחק מנזון** (בכתיב יידישאי **מאנזאן**; ה'תר"ג (1843) - תרע"ד (1914) היה מנכדי רבי ישראל פרידמן מרוז'ין ומנהיג חצר חסידית באוז'ירן שבגליציה (היום באוקראינה).

## ביוגרפיה
נולד לרבי יוסף מנזון ולגיטל בתו של רבי ישראל מרוז'ין. גדל והתחנך בחצר סבו בסדיגורה ולאחר פטירתו המשיך לשהות בחצר דודו, ממלא מקום סבו, רבי אברהם יעקב מסדיגורה. היה חתנו של רבי יחיאל מיכל מושקוביץ מגלינא (נינו של רבי יוסף מיאמפולה וחתן רבי מאיר מפרמישלאן).

רק לאחר פטירת דודו התחיל להנהיג עדה בעצמו, בתחילה ב הסמוכה לברז'אן במרכז גליציה. עם התרחבות עדת החסידים ביקשוהו אנשי שלומו שיעתיק את מגוריו לעיר גדולה יותר, אליה יוכלו להגיע ביתר קלות. הוא הסכים והתיישב בעיירה אוז'ירן ליד טרנופול. במלחמת העולם הראשונה נמלט לווינה.

הרבי מאוז'ירן העלה את מאמריו על הכתב ולאחר שהתבקש הסכים שיודפסו. הוא היה היחיד מבין אדמו"רי שושלת רוז'ין שנדפסו מאמריו ותורותיו עוד בחייו בשם "בך יברך ישראל". היה בעל חסד גדול והתפרסם כאחד מבעלי הצדקה הגדולים בגליציה.

נפטר בי"ח בסיון שנת תרע"ד (1914) ונקבר בווינה.

## מורשתו
רבי לוי יצחק קבר בחייו תשעה מילדיו. בנו היחידי שנשאר בחיים היה רבי משה. רבי משה נפטר בלא בנים שימשיכו להנהיג את הקהילה.

אחיו של רבי לוי יצחק היה רבי חיים דוד (תר"י-כ"ו באדר תרצ"ב) שהקים את חצרו החסידית בבראדי. היה חתן רבי בנימין זאב מאוז'ריאן. בניו היו רבי דב בער שמילא את מקומו ורבי ישראל (תרל"ט-תשכ"א) חתן הרב יעקב הורודצקי שכיהן כאדמו"ר בקאליש. בתרצ"ט היגר לארצות הברית נפטר בכ"ז בתמוז תשי"ז. 

נכדו של רבי חיים דוד היה הרב ד"ר ישראל וינשטוק, מקובל וחוקר קבלה ידוע במאה ה-20.

## לקריאה נוספת
* ביוגרפיה של רבי לוי יצחק ושל משפחתו בספר **בך יברך ישראל**, מכון שפתי צדיקים 2008.

## הערות שוליים

לוי יצחק מנזון
קטגוריה:ילידי 1843

קטגוריה:נפטרים ב-1914
מכבי טמרה

150px|שמאל|ממוזער|סמל הקבוצה עד שנות ה-90
**מכבי עירוני טמרה** (או **מכבי טמרה**; בערבית: مكابي طمرة) היא קבוצת כדורגל ישראלית מהעיר טמרה, המתמודדה בליגה ב' ובליגה א'. בעונת 2025/2026 קבוצת בוגרים אינה פעילה. קבוצות ילידם בליגאים שונים ממשיכות לשחק במסגרות שונות. 

צבעי התלבושת של הקבוצה הם צהוב ושחור.

## היסטוריה
מכבי טמרה שיחקה במרבית שנותיה בליגות הנמוכות. בסוף עונת 1983–1984 העפילה לליגה א' לאחר ניצחון 1-3 במשחקי המבחן מול הפועל בני עכו. בעונת 1987–1988 הצליחה הקבוצה לרשום היסטוריה, כאשר עלתה לראשונה בתולדותיה לליגה הארצית, אז הליגה השנייה בישראל.

הקבוצה שיחקה שנתיים בליגה הארצית, והיא נשרה בעונת 1989–1990 חזרה לליגה א', לאחר שלקבוצה היה חסר שער אחד בלבד כדי לשרוד בליגה הארצית. באותה עונה, הקבוצה הפסידה למכבי עירוני אשדוד (שהחליפה אותה בליגה הארצית) 1-0 במשחקי המבחן.
 
בשנת 1992 נשרה הקבוצה לליגה ב' בגלל יחס שערים פחות טוב מהקבוצה שדורגה מקום אחד לפניה, אך הקבוצה השכילה לחזור לליגה א' בתום עונה אחת.

בשנת 2006 שוב נשרה הקבוצה לליגה ב'. כמו בשתי הירידות הקודמות גם הפעם הקבוצה נשרה בגלל יחס שערים פחות טוב מזה של הקבוצה שדורגה מקום אחד לפניה, אך הקבוצה הצליחה לחזור בחלוף שנתיים לליגה א'. בשנת 2012 שוב ירדה הקבוצה לליגה ב' ובחלוף שנתיים נוספות צנחה הקבוצה לליגה ג'.

בשנת 2018, אחרי 4 שנים בליגה ג', חזרה מכבי טמרה לליגה ב' לאחר שסיימה ראשונה בליגה ג' מחוז גליל תחתון. בעונה שלאחר מכן העפילה לליגה א', אליה חזרה אחרי 7 שנים.

בשנת 2023 נשרה מכבי טמרה חזרה לליגה ב' אחרי 4 שנים רצופות בהן שיחקה בליגה א'.

ביולי 2020 אושר פרויקט של אצטדיון עירוני חדש לקבוצה בתכנון א.ב. מתכננים שיוקם בצפון העיר ויכיל כ-10,000 מקומות לצד מגרשי אימונים וקטרגל.

## קישורים חיצוניים

* 

## הערות שוליים

טמרה
קטגוריה:טמרה: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-1965
גיורקאס סיטארידיס

**גיורקאס דמטריוס סיטארידיס** (ביוונית: **Γιούρκας Δημήτριος Σειταρίδης**; נולד ב-4 ביוני 1981 בפיראוס שביוון) הוא כדורגלן עבר יווני.

## קריירת מועדונים
סיטארידיס החל את הקריירה שלו בפאס יואנינה, אך בשנת 2001 עבר לפנאתינאיקוס לאחר שלא זכה לדקות משחק רבות. בפנאתינייקוס היה שחקן מרכזי, ובשלוש השנים בקבוצה ערך 77 הופעות. בשנת 2004 עבר לפורטו, ומפאת מעמדו הירוד בקבוצה עבר בשנת 2005 לדינמו מוסקבה הרוסית. כעבור שנה לא מוצלחת גם היא, עבר לאתלטיקו מדריד הספרדית ומשם שוחרר בסוף עונת 2008/2009. בקיץ 2009 עבר לפנאתינאיקוס איתה זכה באליפות יוון.

## נבחרת יוון
את משחקו הראשון בנבחרת שיחק מול נבחרת שוודיה ב-13 בפברואר 2002. את שערו היחיד בנבחרת ב-72 הופעותיו הבקיע מול נבחרת הונגריה. הוא היה בסגל הנבחרת ביורו 2004, בו זכתה נבחרתו, בגביע הקונפדרציות 2005 וביורו 2008.

## קישורים חיצוניים

קטגוריה:כדורגלנים יוונים
קטגוריה:מגני כדורגל יוונים
קטגוריה:בלמי כדורגל יוונים
קטגוריה:כדורגלני פאס יואנינה
קטגוריה:כדורגלני פנאתינאיקוס
קטגוריה:כדורגלני פורטו
קטגוריה:כדורגלני דינמו מוסקבה
קטגוריה:כדורגלני אתלטיקו מדריד
קטגוריה:כדורגלני נבחרת יוון
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:ספורטאים זרים בפורטוגל
קטגוריה:ספורטאים זרים ברוסיה
קטגוריה:ספורטאים יוונים בספרד
קטגוריה:יוונים שנולדו ב-1981
הפועל דלית אל-כרמל

**הפועל דלית אל-כרמל**, הידועה גם כ**הפועל מועין דלית אל-כרמל** על שמו של שחקן העבר מועין רשאד חלבי שנהרג במלחמת יום כיפור, היא קבוצת כדורגל ישראלית מהיישוב הדרוזי דלית אל-כרמל, המשחקת, נכון לעונת 2025/2026, בליגה ב'/צפון ב' אחרי העלייה בעונה שעברה עם חוסאם חלבי.

## היסטוריה
הקבוצה נוסדה בשנת 1972 והגיעה לשיאה כששיחקה שנתיים בליגה הארצית (הליגה השנייה דאז) בתחילת שנות התשעים, כאשר נתמכה כלכלית על ידי המועצה המקומית, שבראשה עמד פהמי חלבי (אחיו של מועין), מה שאפשר לקבוצה להשקיע שחקני חיזוק רבים. בעונת 1993/1994 הורשעה במתן שוחד בניסיון להטות תוצאת משחק לטובתה, במהלך העונה הקודמת, בניסיון להישאר בליגה הארצית. לקבוצה הופחתו חמש נקודות ליגה, ובסיום העונה היא נשרה לליגה א'. במהלך השנתיים הבאות הקבוצה הידרדרה שתי ליגות נוספות, ובכך רשמה ירידה של שלוש ליגות רצופות בשלוש שנים מהליגה הארצית אל ליגה ג' (הליגה הנמוכה בישראל).

בשנת 1997, שנה לאחר שהקבוצה רשמה את ירידת הליגה השלישית ברציפות שלה, הצליחה להעפיל חזרה לליגה ב', ומאז שיחקה ברציפות בליגה ב' עד עונת 2009/2010. בעונת 2008/2009 סיימה הקבוצה את העונה במקום השני והתמודדה על העלייה לליגה א'. במשחקי המבחנים לעליה לליגה א' ניצחה הקבוצה את משחקה הראשון כשגברה על קבוצת אחווה חיפה מליגה ב' צפון א', אך הפסידה למכבי כפר קרע שנשארה בליגה א' צפון, והשאירה את הפועל דלית אל-כרמל לעוד שנה בליגה ב'.

במרץ 2010 הבטיחה הפועל דלית אל-כרמל את עלייתה לליגה א' אחרי 15 שנות היעדרות, לאחר ניצחון 5–0 על הפועל ערערה. בסיום עונת 2013/2014 נשרה הקבוצה בחזרה לליגה ב', לאחר הפסד למכבי מעלות מליגה ב' במסגרת משחקי המבחן.

בסיום עונת 2018/19 נשרה הפועל דליית אל כרמל לליגה ג' אחרי שהפסידה במשחק מבחן למכבי אום אל-פחם שעלתה במקומה לליגה ב'.

שנתיים מאוחר יותר חזרה הפועל דליית אל כרמל לליגה ב.

## קישורים חיצוניים

## הערות שוליים

קטגוריה:קבוצות כדורגל שהוקמו ב-1971
קטגוריה:קבוצות כדורגל ערביות ישראליות
קטגוריה:דלית אל-כרמל
איסכמיה

**איסכמיה** (מיוונית: ισχαιμία איסכ = הגבלה, המה, = דם) היא הגבלה בזילוח דם לרקמה. התופעה נגרמת בדרך כלל בעקבות היצרות או סתימה בכלי דם, וגוררת פגיעה ברקמה המוזנת מאותו כלי דם. לדוגמה, איסכמיה של שריר הלב תגרום לתעוקת חזה, ואף לאוטם שריר הלב, ואיסכמיה של המעיים תגרום לקוליטיס איסכמית שעלולה להוביל לניקוב (פרפורציה) של המעי. הפרעה בקצב הלב, שמקורה באיסכמיה, מובילה להיפוקסיה. שינויים בקצב הלב מובילים לירידה בתפוקתו.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מערכת ההובלה
הפועל אום אל-פחם

שמאל|ממוזער|150px|הסמל הישן של המועדון
**הפועל אום אל-פחם** (בערבית: **بالعربية - هبوعيل ام الفحم**) היא קבוצת כדורגל ישראלית מהעיר אום אל-פחם, המשחקת בליגה א'.

## היסטוריה
שמאל|ממוזער|150px|סמל שלא הופיע על גבי חולצות המשחק הרשמיות
הקבוצה נוסדה ב-1966 על ידי אחמד סאדק, ושיחקה במרבית הזמן בליגות הנמוכות. בשנת 1978 עלתה הקבוצה לראשונה בתולדותיה לליגה א' (שהפכה לליגה השלישית אחרי שנוסדה הליגה הארצית), אך לא שרדה וירדה בחזרה אחרי שנה לליגה ב'.

בשנת 1989 עלתה שוב לליגה א' ושיחקה בה במשך עשר שנים רצופות, עד שירדה בחזרה לליגה ב'. בסיום עונתה האחרונה בליגה א' בשנת 1999 ביצעה ההתאחדות לכדורגל שינוי במבנה הליגות בישראל, שכלל בין היתר את הקמת ליגת העל. הקבוצה סיימה במקום הלפני האחרון בליגה א', וירדה לליגה ב' שהפכה לליגה החמישית בחשיבותה בכדורגל הישראלי.

הקבוצה שיחקה בליגה ב' במשך שש שנים, ובשנת 2005 העפילה בחזרה לליגה א'. כעבור שלוש שנים העפילה לליגה הארצית, אך לאחר עונה אחת חזרה וירדה לליגה א'. הקבוצה התפרקה בעקבות בעיות כלכליות בשנת 2009, ובעקבות זאת בוצע מעין איחוד בלתי רשמי של הקבוצה עם אחת היריבות העירוניות "עירוני סעיד אום אל פאחם" ששיחקה בליגה א', והיא כונתה על ידי האוהדים "הפועל בלאדי".

בשנת 2011 הוקמה הקבוצה מחדש בליגה ג', ולאחר שנה העפילה לליגה ב'. בעונת 2016/2017 העפילה הקבוצה לליגה א', ובתום עונת 2018/2019 העפילה לליגה הלאומית, לאחר שסיימה במקום הראשון בליגה א' צפון. לקראת עונת 2019/2020 סיכמה הקבוצה על אירוח משחקיה הביתיים באצטדיון העירוני בעפולה, עד שאצטדיונה ישופץ.

בסיבוב ח' של גביע המדינה בעונת 2019/2020 ניצחה הקבוצה 3–2 את אלופת המדינה מכבי תל אביב לאחר שפיגרה במהלך המשחק 0–2, והעפילה לראשונה בתולדותיה לשמינית הגמר, שם הודחה לאחר שהפסידה 0–1 למכבי חיפה. בעונת 2025\2024 ירדה לליגה א'.

## שיאים
***הניצחון הגבוה ביותר בכל הזמנים**: לדעת רבים זה קרה בליגה ב', אך בפועל אין תיעוד לכל הנאמר
***ההפסד הגבוה ביותר בכל הזמנים**: 0–8 (נגד הפועל מרמורק בליגה הארצית, 2008/2009)
***רצף ניצחונות הליגה הארוך ביותר **: 11 (ליגה ב', 2016/2017)
***רצף משחקי ליגה בהם הקבוצה הבקיעה (שיא ליגה)**: 28 (ליגה ג', 10 בספטמבר 2011 – 4 במאי 2012)
***שיא ניצחונות בעונה**: 26 (ליגה ב', 2016/2017)
***שיא הפסדים בעונה**: 12 (ליגה ב', 2013/2014)
***שיא נקודות בעונה**: 1 (ליגה ב', 2016/2017)
***שיא שערים בעונה**: 8 (ליגה ב', 2016/2017)
***שיא ספיגת השערים בעונה אחת**: 59 (ליגה ארצית, 2008/2009)
* **שיא ספיגת השערים הנמוכה ביותר לעונה**: 12 (ליגה א', 2007/2008)
***שיא הפרש שערים לעונה**: 78 (ליגה ב', 2016/2017)
***שיא הפרש שערים שלילי לעונה**: 37- (ליגה ארצית, 2008/2009)
***הישג שיא בליגת המשנה:** מקום 5 (עונת 2021/2022)
***הישג שיא בגביע המדינה:** פיצוץ משחק מול בית"ר (עונת 2019/2020)

## סגל השחקנים
; נכון ל-24 בפברואר 2025

## קישורים חיצוניים

## הערות שוליים

קטגוריה:קבוצות כדורגל שהוקמו ב-1966
קטגוריה:קבוצות כדורגל שהוקמו ב-2011
אום אל-פחם
קטגוריה:אום אל-פחם: ספורט
קטגוריה:קבוצות כדורגל ערביות ישראליות
קסיופאה

**קסיופאה** (ביוונית: **Κασσιόπη**) היא דמות במיתולוגיה היוונית, אשתו של קפאוס  מלך אתיופיה ואמה של אנדרומדה. על שמה קרויה קבוצת הכוכבים קסיופאה.

מסופר על קסיופאה שהייתה יפה, אך גם יהירה. קסיופאה התפארה שיופייה רב מיופיין של הנראידות (נימפות הים), ולכן פוסידון הכה את אתיופיה בשיטפון ובמפלצות ים אכזריות. לאחר שביקשה מחילה, הציע האורקל למלך להקריב קורבן את בתה החפה מפשע של קסיופאה, אנדרומדה.

אנדרומדה ניצלה ממוות בזכות פרסאוס שאחר כך נשא אותה לאישה. פוסידון החליט שקסיופאה לא תוכל להתחמק מעונש והציב אותה בשמי הצפון, כך שהיא תסוב סביב הצפון ובחצי מהזמן תעמוד על ראשה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דמויות מהמיתולוגיה היוונית
כיסא אדום וכחול

שמאל|ממוזער|250px
שמאל|ממוזער|180px|מחבר ריטפלד
**"כיסא אדום וכחול"** הוא כיסא בעיצובו של ההולנדי חריט ריטפלד הידוע גם כ"כיסא ריטפלד". ריטפלד עיצב את הכיסא ב-1917 ועיצובו בסגנון הדה סטייל נחשב לאחד הניסיונות הראשונים של עיצוב תלת־ממדי בסגנון זה. מודל הכיסא המקורי נבנה בצבעים שחור, לבן ואפור וכעבור כשנה, לאחר היכרותו של ריטפלד עם פיט מונדריאן שונו הצבעים לסט צבעי היסוד בהם השתמש מונדריאן בציוריו.

## העיצוב
כאידאה עיצובית ברוח הדה-סטייל, הכיסא בנוי מקווים ומישורים שאינם חופפים במרחב. כמובן שמכיוון שמדובר בעצם פיזי אמיתי, ואף מוצר פונקציונלי, קיבלו הקווים והמישורים עובי מינימלי מסוים. הכיסא כולו נבנה מעץ צבוע בצבעים אטומים וחלקים כאשר הרכיבים הקוויים צבועים שחור למעט קודקודיהם ה"חתוכים", הצבועים בצהוב ושני מישורים נוספים נשענים על הקווים: מושב כחול ומשענת אדומה. גם הידיות הצדיות הן מעט עבות יותר משאר הרכיבים הקוויים. הגימור והצבע מטשטשים למעשה את החומר ומנסים לדמות צורות גאומטריות טהורות.

גם בחיבורים בין הרכיבים הקפיד ריטפלד לשמור על העיקרון העיצובי של הכיסא. פרטי הנגרות בהם השתמש היו חדשניים גם כן. ריטפלד חיבר בין שלושה רכיבי עץ אורכיים הניצבים כל אחד לשניים האחרים אך אינם חותכים זה את זה באותו המישור. החיבור שזכה לכינוי "מחבר ריטפלד" מבוסס על מחברי עץ נסתרים בקטעים המשיקים של פאות הרכיבים (ראו איור).

בית ריטפלד שרדר שבנה מספר שנים מאוחר יותר באוטרכט הוא במידה רבה גרסה אדריכלית לאותו עיצוב דה-סטייל תלת־ממדי וגם בו קיים משחק תלת־ממדי של קווים ומישורים בצבעי יסוד ובזוויות ישרות.

## המודל המקורי
הכיסא אינו מיוצר באופן תעשייתי אך המודל המקורי שבנה ריטפלד נשמר. הוא מוצג בתערוכות שונות ומנויד ממקום למקום. ב-13 במאי 2008 בעת שהוצג בתערוכה באוניברסיטה בדלפט, אירעה שרפה גדולה אשר החריבה את הבניין בו הוצג אולם הכבאים הצליחו לחלץ ממנה את הכיסא האדום כחול.

## ראו גם
* כיסא אדירונדק

## קישורים חיצוניים

* פרטי הבנייה של הכיסא
אדום וכחול
קטגוריה:מוצרי עיצוב
קטגוריה:דה סטייל
המנון ספרד

**המארש המלכותי** (בספרדית: **La Marcha Real**) הוא המנון ממלכת ספרד. המארש המלכותי הוא אחד ההמנונים הבודדים שאין להם מילים רשמיות. לא ידוע מה מקורה של מנגינת ההמנון.

בשנת 1770, מלך ספרד קרלוס השלישי גילה את השיר שכונה אז "La Marcha Granadera" (המארש הגרנדירי) והחליט להחשיב אותו כ"מארש הכבוד". את השיר ניגנו בכל טקס ציבורי, ומכיוון שהשיר נוגן בכל אירוע מלכותי, העם הספרדי התייחס אליו כהמנון - כמארש המלכותי.

תחת שלטון הרפובליקה הספרדית השנייה שונה ההמנון הלאומי המלוכני לשיר "המנון רייגו" **El Himno de Riego**, לכבודו של רפאל דל רייגו, מוביל הרפורמות הליברליות במאה ה-19.

לאחר מלחמת האזרחים קבע הרודן הספרדי פרנסיסקו פרנקו את המארש המלכותי כהמנון המדינה הספרדית תחת השם המקורי שלו: "La Marcha Granadera" (ללא אזכור בית המלוכה).

## מילות ההמנון
למארש המלכותי מספר גרסאות ששוכתבו במהלך השנים והתקופות.


**גרסת ההמנון עם מילים מאת אדוארדו מארקינה**

(היה מקובל בימי אלפונסו השלושה עשר, מלך ספרד)

Gloria, gloria, corona de la Patria,
soberana luz
que es oro en tu Pendón.

Vida, vida, futuro de la Patria,
que en tus ojos es
abierto corazón.

Púrpura y oro: bandera inmortal;
en tus colores, juntas, carne y alma están.

Púrpura y oro: querer y lograr;
Tú eres, bandera, el signo del humano afán.

Gloria, gloria, corona de la Patria,
soberana luz
que es oro en tu Pendón.

Púrpura y oro: bandera inmortal;
en tus colores, juntas, carne y alma están.


**תרגום לעברית** (מספרדית).

תהילה, תהילה, כתר המולדת,
אור עליון 
שבדגל שלך הוא זהב.

חיים, חיים, עתיד המולדת
שבעיניך הוא
לב פתוח

סגול וזהב: דגל נצחי;
ביחד, בצבעיך, הם בשר ונשמה.

סגול וזהב: לרצות ולהגשים;
אתה, דגל, הסמל למאמץ האנושי.

תהילה, תהילה, כתר המולדת,
אור עליון
שבדגל שלך היא זהב.

סגול וזהב: דגל נצחי;
ביחד, בצבעיך, הם בשר ונשמה.

## מילות תחרות הוועד האולימפי הספרדי

ב-2007 הציע נשיא הוועד האולימפי הספרדי שיכתבו מילים להמנון, שיהיה אפשר להשתמש בהן באירועי ספורט שונים בהן ספרד מקבלת פרסים. בהמשך להצעתו, נערכה תחרות למילות השיר. אנשים מכל ספרד הוזמנו לשלוח מילים חדשות להמנון. ביולי 2008 נבחר השיר הזוכה, שאת מילותיו כתב פאולינו קוברו.


**מילות השיר הנבחר בספרדית**

¡Viva España!
Cantemos todos juntos
con distinta voz
y un solo corazón

¡Viva España!
desde los verdes valles
al inmenso mar,
un himno de hermandad

Ama a la patria
pues sabe abrazar,
bajo su cielo azul,
pueblos en libertad

Gloria a los hijos
que a la Historia dan
justicia y grandeza
democracia y paz.



**תרגום לעברית**

תחי ספרד!
נשירה כולנו יחדיו,
בקולות שונים,
ורק לב אחד.

תחי ספרד!
מהעמקים הירוקים,
לים העצום,
המנון של אחווה.

לאהוב את המולדת,
שיודעת לחבק,
מתחת לשמים הכחולים,
עַמים בְּחֵרוּת.

תהילת הבנים,
שלהיסטוריה הביאו,
צדק וגדולה,
דמוקרטיה ושלום.

## קישורים חיצוניים

## הערות שוליים

ספרד
קטגוריה:ספרד: סמלים לאומיים
מולי בלום

**מריון (מולי) בלום** (באנגלית: **Molly Bloom**) היא דמות בדיונית בספרו של ג'יימס ג'ויס, "יוליסס".

מולי בלום היא אשתו של לאופולד בלום. היא נולדה ב-8 בספטמבר 1870 בגיברלטר, בת לקצין צבא בריטי ממוצא אירי, המייג'ור בריאן קופר טווידי, ולאם בת גיברלטר ממוצא יהודי-ספרדי - לוניטה לארדו. קיימת סברה כי מולי בלום הייתה בת בלתי חוקית, וכי הוריה לא היו נשואים. סברה נוספת היא כי מולי כלל לא הכירה את אמהּ.. מולי ולאופולד בלום נישאו בשנת 1888, ונולדו להם שני ילדים, מיליסנט ורודולף, אך האחרון מת מספר ימים לאחר לידתו. המשפחה חיה בדבלין, ברחוב אקלס מספר 7. בלום היא זמרת במקצועה.

## דמותה של מולי בלום ומקורות אפשריים
שמאל|ממוזער|150px|כריכת המהדורה הראשונה מ-1922

מולי בלום היא המקבילה הפארודית לפנלופי, אשת אודיסאוס. בעוד שזו האחרונה היא סמל הנאמנות, מולי מוצגת כבוגדנית, במיוחד בשל הרומן עם אמרגנה, יו (עזאזל) בוילאן. נטען כי ג'ויס ביסס את דמותה של מולי על זו של שותפתו לחיים, נורה ברנקל. היא עצמה התבטאה בבדיחות לגבי הרומן בשיחה עם חברו של ג'ויס, פרנק באדג'ן,

"מה אתה חושב, מר באדג'ן, על ספר שהגיבורה שלו היא אשה נשואה גדולה, שמנה ומפחידה?"

מקור אפשרי נוסף לדמות הוא אמליה פופר, תלמידה של ג'ויס בפירנצה, שעל יחסיו עימה כתב בספרו, "ג'אקומו ג'ויס".

## המונולוג של מולי בלום
לאורך הרומן מולי היא דמות משנית באופן יחסי, במובן שהספר אינו עוסק כמעט בעלילותיה, אלא באופן בו היא מופיעה במחשבותיו של בעלה, לאופולד. הפרק היחיד שבו היא מככבת בבלעדיות הוא הפרק החותם את הספר, פנלופי, בו מוצג המונולוג המפורסם שלה. במונולוג
הכתוב כולו בסגנון זרם התודעה, היא מבטאת את מחשבותיה ותשוקותיה, בעודה שוכבת על המיטה לצד בעלה. המונולוג הארוך משתרע על פני 47 עמודים. הוא כולל על פי ג'ויס שמונה משפטים, ונכתב כמעט כולו ללא סימני פיסוק וכמעט ללא חלוקה לפסקאות. הוא כולל את אחד המשפטים הארוכים ביותר שנכתבו באנגלית - 4,391 מילים. המונולוג מתחיל ומסתיים במילה **כן** שג'ויס כינה "המילה הנשית".

הקטע הבא הוא דוגמה לסגנון בו כתוב המונולוג:

המונולוג כולל קטעים רבים שעלולים להיתפס בחוגים מסוימים כפורנוגרפים, (כבחלונית משמאל) ועל כן היה אחד מהגורמים העיקריים שהביאו לאיסור על הוצאתו לאור של הספר בבריטניה ובארצות הברית, בהן נתקל הספר בהתנגדות עזה של חוגים שמרניים. ארצ'יבלד בודקין, התובע הכללי באנגליה, שעמד בראש המסע לאיסור הפצת הספר, כתב על המונולוג כי:

קרל יונג, שקרא את יוליסס בשנת 1932, כתב:

## מולי בלום בתרבות
מולי בלום נבחרה למקום השמיני ברשימת "100 הדמויות הבדיוניות הטובות ביותר" במשאל שנערך על ידי המגזין Book בשנת 2002.

באלבומה של קייט בוש The Sensual World (העולם החושני) הכולל שירים על אהבה נכזבת, מתבסס השיר The Sensual World, ממנו לקוח שם האלבום, על דמותה של מולי בלום.
בוש ציינה שהפסקה שחותמת את הרומן, המונולוג המפורסם של מולי בלום, התאימה למוזיקה שהיא יצרה. לאחר שבוש לא קיבלה אישור מבעלי הזכויות על יוליסס להשתמש בטקסט עצמו, כתבה בוש מילים המתארות את יציאתה של בלום מבין דפי הספר, העולם הדו-ממדי בו היא חיה, אל העולם האמיתי, תוך היסחפותה בפרץ של חושניות.

בספרו של הסופר זוכה פרס נובל לספרות ג'ון מקסוול קוטזי, "אליזבת קוסטלו", מוזכר ספר בדיוני בשם "הבית ברחוב אקלס" שנכתב מנקודת מבטה של מולי בלום.

ישנם מספר פאבים ברחבי העולם שאינם קשורים האחד לשני הנקראים על שם הדמות, כולל פאב ישראלי-אירי הממוקם בתל אביב.

## קישורים חיצוניים
* 

## הערות שוליים

קטגוריה:דמויות ספרותיות
קטגוריה:יוליסס
מייק בארומן

**מייקל "מייק" ריי בארומן** (באנגלית: **Michael "Mike" Ray Barrowman**; נולד ב-4 בדצמבר 1968). הוא שחיין אמריקאי בעבר. הוא אלוף אולימפי (ברצלונה 1992), אלוף עולם (פרת' 1991) ושיאן עולם (1989–2002) במשחה ל-200 מטר חזה במשך 13 שנים. הוא חלוץ ב"שחייה גלית" בסגנון החזה.

## ביוגרפיה
בארומן נולד באסונסיון, פרגוואי. הוא למד באוניברסיטת מישיגן. הוא זכה בשלושה תוארי NCAA במשחה ל-200 מטר חזה בין השנים 1989-1991. שיא המכללות שלו 1:53.77 דקות ב-200 יארד חזה נשבר לאחר 11 עונות על ידי שיאן העולם ברנדן הנסן (זה היה השיא הוותיק ביותר).

### 1988
באולימפיאדת סיאול סיים במקום רביעי במשחה ל-200 מטר חזה אחרי יוזף סאבו מהונגריה (2:13.52 דקות), ניק גילינגהאם מבריטניה (2:14.12 דקות) וסרג'יו לופז מירו מספרד (2:15.21 דקות).

### 1989
#### שיאן עולם
בשנת 1989 שבר לראשונה את שיא העולם במשחה ל-200 מטר חזה בתוצאה של 2:12.90 דקות. השיא הקודם היה שייך לויקטור דייוויס מקנדה (2:13.34 דקות).

באליפות הפאן פסיפיק בשחייה שנערכה בטוקיו, יפן בשנת 1989 זכה במדליית זהב במשחה ל-200 מטר חזה בשיא עולם חדש בתוצאה של 2:12.89 דקות.

### 1991
#### אלוף עולם
באליפות העולם שנערכה בפרת', אוסטרליה בשנת 1991 זכה במדליית הזהב במשחה ל-200 מטר חזה בשיא עולם חדש של 2:11.23 דקות, לפני נורברט רוז'ה מהונגריה (2:12.03 דקות) וניק גילינגהאם (2:13.12 דקות).

באליפות הפאן פסיפיק בשחייה שנערכה באדמונטון, קנדה בשנת 1991 זכה ב-3 מדליות זהב במשחה ל-100 מטר חזה בתוצאה של 1:02.02 דקות, במשחה ל-200 מטר חזה בתוצאה של 2:11.96 דקות ובמשחה שליחים 4x100 מטר מעורב בשיא עולם חדש של 3:37.15 דקות.

### 1992
#### אלוף אולימפי
באולימפיאדת ברצלונה זכה במדליית הזהב במשחה ל-200 מטר חזה שוב בשיא עולם חדש של 2:10.16 דקות, לפני נורברט רוז'ה (2:11.23 דקות) וניק גילינגהאם (2:11.29 דקות).

בארומן פרש משחייה תחרותית והחל להתאמן בקיאקים. הוא התחרה בפסטיבל האולימפי בארצות הברית בשנת 1995.

בארומן כיום מאמן באיי קיימן.

## תארים והישגים
*בסך הכל קבע בארומן 7 שיאי עולם, 6 שיאי עולם במשחה ל-200 מטר חזה ושיא עולם אחד במשחה שליחים 4x100 מטר מעורב. שיאו העולמי במשחה ל-200 מטר חזה (2:10.16 דקות), נישבר לאחר 10 שנים על ידי השחיין קוסוקיי קיטאג'ימה מיפן (2:09.97 דקות).
*בארומן זכה ב-6 תוארי אליפות ארצות הברית ו-3 תוארי NCAA.
*בארומן זכה פעמיים בתואר שחיין השנה בעולם בשנים 1989 ו-1990.
*בארומן זכה 4 פעמים בתואר שחיין השנה בארצות הברית בשנים 1989, 1990, 1991 ו-1992.
*בשנת 1997 זכה בארומן להכלל בהיכל התהילה הבינלאומי של השחייה.https://web.archive.org/web/20120307050546/http://www.ishof.org/Honorees/97/97mbarrowman.html

## ראו גם

* התפתחות שיא העולם במשחה ל-200 מטר חזה

## קישורים חיצוניים

## הערות שוליים

קטגוריה:מהגרים לארצות הברית
קטגוריה:אלופי עולם בשחייה
קטגוריה:שחייני חזה
קטגוריה:שחיינים באולימפיאדת סיאול (1988)
קטגוריה:שחיינים באולימפיאדת ברצלונה (1992)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:אמריקאים שנולדו ב-1968
חאבייר גארידו

**חאבייר גארידו באובידה** (בספרדית: **Javier Garrido Behobide**; נולד ב-15 במרץ 1985 באירון) הוא כדורגלן עבר ספרדי ממוצא בסקי, ששיחק בתפקיד המגן השמאלי.

## קריירת מועדונים
גארידו הצטרף למועדון ריאל סוסיאדד כבר בילדותו, והחל להתאמן בקבוצות הצעירות של המועדון. בין השנים 2002 ו-2004, הוא היה חלק משחקני ריאל סוסיאדד ב', קבוצת המילואים של סוסיאדד, ושיחק עבורה 50 פעמים בליגה השלישית בספרד.

הוא ערך את הופעת הבכורה שלו בקבוצה הבוגרת של ריאל סוסיאדד במשחק גביע המלך הספרדי ב-8 באוקטובר 2003, שהסתיים בניצחון קבוצתו 1–2 על ריאל אוביידו. הקריירה המקצוענית של גארידו החלה ב-2004, כאשר הוא הפך לחלק קבוע בקבוצה הבוגרת בעונת , לאחר שהחליף את אגוסטין ארנזבל שעבר לריאל סרגוסה בעונת המלפפונים. גארידו ערך את הופעת הבכורה שלו בליגת העל הספרדית במשחק מול לבאנטה ב-29 באוגוסט 2004. בשלוש עונותיו עם ריאל סוסיאדד בליגה הספרדית, הוא שיחק ב-86 משחקים וכבש שער אחד, והיה הקשר האחורי השמאלי החשוב ביותר של הקבוצה בשנים אלו. אף על פי שהחל את עונת  בסוסיאדד, הוא עזב את הקבוצה לנוכח הבעיות הכלכליות של המועדון, שבאו לאחר ירידתו לליגה השנייה בעונת .

ב-2 באוגוסט 2007, גארידו חתם במנצ'סטר סיטי תמורת 1.5 מיליון ליש"ט (2.2 מיליון אירו), בחוזה למשך ארבע שנים. בכך הוא הפך לשחקן הבסקי הראשון במועדון. הוא ערך את הופעת הבכורה שלו ב-11 באוגוסט, במשחק כנגד וסטהאם יונייטד. גארידו היה שותף לפתיחה מוצלחת ביותר עונת 2007/2008, עם ארבעה ניצחונות וארבע ספיגות שערים בלבד בששת המשחקים הראשונים. עם זאת, הוא הוחלף בהרכב הפותח על ידי מיכאל בול לפני פגרת חג המולד. מנצ'סטר סיטי סיימה את העונה במקום התשיעי בפרמייר ליג, והעפילה למוקדמות גביע אופ"א באמצעות זכייה בדירוג המשחק ההוגן של אופ"א.

גארידו הבקיע את שערו הראשון עבור מנצ'סטר סיטי מבעיטה חופשית במשחק מול ליברפול בהפסד 2–3 ב-5 באוקטובר 2008.

ב-2010 חתם בלאציו האיטלקית שם שיחק עד שהושאל לנוריץ' סיטי באוגוסט 2012. לאחר ששיחק עונה אחת במדי הקבוצה כשחקן מושאל, רכשה נוריץ' את כרטיס השחקן של גארידו, והשחקן חתם לעונה נוספת בקבוצה. בשנת 2015 עבר לשחק בקבוצת לאס פאלמס. בתום העונה, לאחר שסייע לקבוצתו להינצל מירידת ליגה, שוחרר מלאס פאלמס וחתם בא.א.ק. לרנקה הקפריסאית. בקיץ 2018 חתם בריאל אוניון מהליגה הספרדית השלישית. במרץ 2020 לאחר הפסקת הליגה בעקבות מגפת הקורונה וסיום החוזה בסוף העונה פרש ממשחק.

## קריירה בינלאומית
גארידו שיחק עבור נבחרת ספרד עד גיל 19 לצד פרננדו אמורבייטה וסרחיו ראמוס וזכה עימה באליפות אירופה בכדורגל עד גיל 19 בשנת 2004, וזכה עמה באליפות אירופה בכדורגל עד גיל 19 בשנת 2004. בהמשך שיחק ארבע פעמים במדי נבחרת ספרד בכדורגל עד גיל 21. נכון ל-2009, עדיין לא זומן למשחקי הנבחרת הלאומית של ספרד.

## קישורים חיצוניים

* דף השחקן באתר מנצ'סטר סיטי

## הערות שוליים

קטגוריה:מגני כדורגל בסקים
קטגוריה:כדורגלנים בסקים
קטגוריה:מגני כדורגל ספרדים
קטגוריה:כדורגלני ריאל סוסיאדד
קטגוריה:כדורגלני מנצ'סטר סיטי
קטגוריה:כדורגלני לאציו
קטגוריה:כדורגלני נוריץ' סיטי
קטגוריה:כדורגלני לאס פאלמאס
קטגוריה:כדורגלני א.א.ק. לרנקה
קטגוריה:ספורטאים ספרדים בקפריסין
קטגוריה:ספרדים שנולדו ב-1985
פילוסופיה ניסויית

**פילוסופיה ניסויית** היא תחום חדש בפילוסופיה המשלב חקירה פילוסופית מסורתית עם מחקר אמפירי שיטתי. תוך שימוש במתודה מתחום המדעים הקוגניטיביים, פילוסופים אקספרימנטליים מבצעים מחקרים ניסויים במטרה להבין תהליכי חשיבה אנושיים בסיסיים הקשורים ליסודות הפילוסופיה.
פילוסופים אקספרימנטליים טוענים שנתונים אמפיריים יכולים להיות בעלי השפעה עקיפה על שאלות פילוסופיות בכך שמאפשרים הבנה טובה יותר של תהליכים פסיכולוגיים, שהם בעלי השפעה מרכזית על האינטואיציה הפילוסופית. שימוש זה בנתונים אמפיריים נתפס כמנוגד למתודולוגיה הפילוסופית המבוססת בעיקר על הצדקה אפריורית. לפיכך השאלה מה יהיו הישגי הפילוסופיה הניסויית שנויה במחלוקת.

תחילה התמקדו פילוסופים אקספרימנטליים בשאלות הקשורות להבדלים בינתרבותיים, רצון חופשי והפילוסופיה של הפעולה. מאוחר יותר התרחב המחקר הפילוסופי הניסויי לתחומי מחקר חדשים.
אחת הדחיפות הגדולות לתחום הגיע בזכות פיתוח טכנולוגיות חדשות ובראשן ה-fMRI. בטכנולוגיה זו של הדמיה מגנטית ניתן לבחון את המוח בזמן פעולה, מה שמאפשר, לפחות בחלקו, לבודד אזורים מסוימים שבהם עוברות כביכול המחשבות, או ליתר דיוק מתבצעים עיבודים במוח. כיום ניתן לראות יותר פילוסופים שתוהים על תפקידה של האמיגדלה, האחראית בין השאר גם על הרגש, בקבלת החלטות. הדבר מוביל לסוגים חדשים של מחקר שעד לא מזמן חוקרים לא חשבו שהוא אפשרי. אם בעבר פילוסופים התלבטו בינם לבין עצמם על האתיקה של שימוש בהדמיות מגנטיות שמסוגלות, לפחות בצורה מוגבלת, לחשוף את המחשבות הכמוסות ביותר שלנו, כיום אפשר דרך אותן הדמיות מגנטיות לנסות ולהבין את שורשי האתיקה עצמה, באלו חלקים של המוח הדילמות המוסריות הכרוכות בה מעובדות.

## קישורים חיצוניים
*גיל גרינגרוז, פילוסופיה ניסויית

## הערות שוליים

קטגוריה:זרמים בפילוסופיה
איסאייס אפוורקי

**אִיסָאיָס אַפְוֶרְקִי** (בתיגרינית: **ኢሳይያስ ኣፍወርቂ**, נהגה: ; נולד ב-2 בפברואר 1946) הוא נשיא אריתריאה, המכהן בתפקידו מאז קבלת העצמאות ב-1993. לפני כן עמד בראש החזית העממית לשחרור אריתריאה.

## משפחתו
אפוורקי נולד בעיר עדווה בתיגראי המרכזית, והוא נוצרי-אוריינטלי-אורתודוקסי. בנו של אפוורקי אברחה, ונכדו של דאג'זמץ אברהה חגוס. בתקופה בה הבריטים שלטו באריתריאה. איסייאס נולד למשפחה תיגראינית בעלת שש נפשות והוא עצמו היה הילד השני, אב סבו היה ראס חגוס מירצ'ה, מירצ'ה עצמו היה בנו של שום תמביין דאג'זמץ מירצ'ה וולדה קידן, מכאן שאיסייאס משתייך לשושלת התיגראינית של השושלת הסולומונית.

## ביוגרפיה
איסייאס למד הנדסה באוניברסיטת היילה סלאסי. ב-1962 עזב את הלימודים והצטרף לכוחות שנאבקו לעצמאות אריתריאה. ב-1966 הצטרף לשורות ארגון החזית לשחרור אריתריאה, ב-1970 קיבל דרגת פיקוד. היה בין מנהיגי הפילוג בחזית לשחרור אריתריאה וממייסדי החזית העממית לשחרור אריתריאה (EPLF) והפך למנהיגו. יצר ברית עם שני פלגים קיצוניים אחרים - ה-PLF1 וה"אובל".

ב-1992 כמה חודשים לפני עצמאות אריתראיה, סבל אפוורקי ממלריה קשה. הוא הוטס לישראל בתרדמת, וטופל על ידי אלי שוורץ בבית החולים שיבא. בתקופה זו פיתח קשרי ידידות עם אפרים סנה.

באפריל 1993 האומות המאוחדות יזמו משאל עם בדבר עצמאות, בעקבותיו הכריזה אריתריאה על עצמאות. איסאייס שינה את שם הארגון ל"חזית העממית לדמוקרטיה ושלום" (PFDJ) וקבע אותו כמפלגה החוקית היחידה באריתריאה ואת עצמו מינה כנשיא.

ב-2000 חמישה עשר שרים, בהם גם סגן הנשיא, פנו אליו במכתב פתוח וביקשו ממנו לפרוש. בספטמבר 2001 סגר את כלי התקשורת הממשלתיים, ועצר את מנהיגי האופוזיציה.

באמצע 2018 הגיע להבנות עם ראש ממשלת אתיופיה אבי אחמד בנוגע לסכסוך הגבול בין המדינות, בעקבות זאת חודשו היחסים בין המדינות. לאחר חתימת ההסכם, מדינות נוספות החלו לקיים יחסים עם אריתראיה בהן סומליה וג'יבוטי. בנובמבר 2020 החזית העממית לשחרור תיגראי תקפה בסיסים של כוחות ההגנה של אתיופיה. בעקבות זאת התפתחה מלחמת תיגראי, שבה לקחו חלק גם כוחות אריתראים נגד החזית העממית לשחרור תיגראי.

## קישורים חיצוניים

* 

## הערות שוליים

קטגוריה:נשיאי אריתריאה
קטגוריה:השושלת התיגראינית
קטגוריה:בוגרי אוניברסיטת אדיס אבבה
קטגוריה:אריתריאים שנולדו ב-1946
שארל-ויקטור מוגן

**שארל-ויקטור מוֹגֶן** (בצרפתית: **Charles-Victor Mauguin**; 19 ביולי 1878 – 25 באפריל 1958) מינרלוג וקריסטלוגרף צרפתי.

## חייו
מוגן נחשב כאבי המחקר הצרפתי של קריסטלוגרפיה באמצעות קרני רנטגן. יחד עם הקריסטלוגרף הגרמני קרל הרמן (Carl Hermann) הוא המציא שיטת סימון תקנית בינלאומית לחבורות סימטריות מרחביות הידועה כסימון הרמן-מוגן או "הסימון הבינלאומי".

שארל-ויקטור מוגן, בנו של אופה, נולד בפרובן (Provins) שבחבל איל-דה-פראנס שבצרפת ב-1878. הוא למד תחילה באקול נורמל דה סן-קלו (École Normale de Saint-Cloud). הוא סיים בהצטיינות והמשיך במעבדה לכימיה אורגנית באקול נורמל סופרייר, שם הגיש את התזה שלו.

מוגן גילה את הקריסטלוגרפיה ב-1905 דרך שיעוריו של פייר קירי על הסימטריה בתופעות פיזיקליות. מוגן התמנה לעוזרו של פרדריק ואלרן (Frédéric Wallerant) בסורבון, הוא עסק בחקר גבישים נוזליים. לאחר ששימש כפרופסור למינרלוגיה בבורדו ונאנסי הוא החליף את ואלרן בתפקיד האחראי על הקתדרה של מינרלוגיה בפקולטה למדעים בסורבון. מוגן שימש בתפקידו עד 1948, עת הוחלף על ידי ז'אן ויאר (Jean Wyart). בכל תקופתו בסורבון הוא התמקד במחקר גבישים בעזרת קריסטלוגרפיה באמצעות קרני רנטגן, בייחוד בחקר גבישי הנציצים.

ב-1931 העלה מוגן הצעה לשיטת סימון לסמן את כל 230 החבורות הסימטריות המרחביות. הקריסטלוגרף הגרמני קרל הרמן שכלל את ההצעה, וההצעה המתוקנת קיבלה את השם סימון הרמן-מוגן והתקבלה בסופו של דבר כתקן של האיגוד הבינלאומי לקריסטלוגרפיה. כקריסטלוגרף הבולט ביותר בצרפת הוזמן מוגן להשתתף בתהליך הקמת האיגוד ב-1946.

ב-1 במרץ 1937 נבחר מוגן כעמית של האקדמיה הצרפתית למדעים בתחום המינרלוגיה.

## קישורים חיצוניים
* 

## הערות שוליים

קטגוריה:קריסטלוגרפים צרפתים
קטגוריה:חברי האקדמיה הצרפתית למדעים

קטגוריה:צרפתים שנולדו ב-1878
קטגוריה:צרפתים שנפטרו ב-1958
די בראון (1984)

**דניאל "די" בראון** (באנגלית: **Daniel "Dee" Brown**; נולד ב-17 באוגוסט 1984 בג'קסון, מיסיסיפי) הוא כדורסלן עבר אמריקאי ששיחק בעמדות הרכז והקלע. בראון נחשב לשחקן המתמחה בקליעה, באסיסטים ובחטיפות.

## קריירה

בראון החל את קריירת המכללות שלו בעונת  באוניברסיטת אילינוי. בקיץ 2006 נבחר על ידי יוטה ג'אז במקום ה-46 בדראפט ה-NBA. בעקבות בחירתו שיחק בעונת  49 משחקים ביוטה ותרם 1.9 נקודות ו-1.7 אסיסטים ב-9.2 דקות משחק בממוצע. בסיום אותה עונה בראון עבר לשחק בגלאטסראיי הטורקית, והעמיד מספרים של 12.5 נקודות, 4.8 אסיסטים ו-2.8 ריבאונדים בליגה הטורקית, כמו כן הוביל את הקבוצה מאיסטנבול לחצי גמר גביע יול"ב עם ממוצעים של 14.7 נקודות, 3.8 אסיסטים ו-2.5 ריבאונדים. את עונת  החל בראון בוושינגטון ויזארדס, שם שיחק 17 משחקים, וב-13.7 דקות בממוצע למשחק תרם 2.4 נקודות ו-1.9 אסיסטים. בהמשך העונה עבר לפיניקס סאנס, בה שיחק רק שני משחקים.

בינואר 2009 חתם בראון במכבי תל אביב, עימה זכה באליפות ישראל.

בראון חתם באבלינו מהסרייה א' לקראת עונת .

ב-27 בספטמבר 2010 הוחתם בראון על ידי דאלאס מאבריקס מה-NBA, אך שוחרר ממנה ב-21 באוקטובר. קבוצתו הבאה הייתה צ'ינגדאו דאבל-סטאר מליגת ה-CBA הסינית.

באפריל 2011 חתם בפיראטאס דה קואברדילס מליגת העל הפוארטו-ריקנית. בעונת 2011/2012 בקבוצת טראמו באסקט ביחד עם יניב גרין, שבסיום העונה ירדה לליגה האיטלקית השנייה בכדורסל. לקראת עונת 2012/2013 חתם בטורק טלקום מליגת העל הטורקית בכדורסל.

ב-31 ביולי 2013 חתם בראון בוואף ריגה, ששיחקה בליגה המאוחדת של VTB וביורוקאפ. באוגוסט 2014 חתם על חוזה לשנה אחת בקבוצה הרומנית אססופט פלוישט. בינואר 2015 עבר את פלוישט, וחתם באקדמיק סופיה הבולגרית.

בראון הודיע על פרישתו ממשחק מקצועני בספטמבר 2015.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:ג'קסון (מיסיסיפי): אישים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני יוטה ג'אז
קטגוריה:כדורסלני גלאטסראיי
קטגוריה:כדורסלני וושינגטון ויזארדס
קטגוריה:כדורסלני פיניקס סאנס
קטגוריה:כדורסלני מכבי תל אביב
קטגוריה:כדורסלני טורק טלקום
קטגוריה:כדורסלני אבלינו
קטגוריה:כדורסלני טראמו
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני צ'ינגדאו איגלס
קטגוריה:כדורסלני אקדמיק סופיה
קטגוריה:כדורסלני VEF ריגה
קטגוריה:בחירות דראפט של יוטה ג'אז
קטגוריה:מיסיסיפי: כדורסלנים
קטגוריה:אמריקאים שנולדו ב-1984
רווחת השאה

**סלאמאתי-יֶ שאה** (, בתרגום חופשי: **רווחת השאה**) היה ההמנון הלאומי הראשון של ממלכת פרס, החל משנת 1873 (שלטון השאה מוזאפר א-דין שאה קאג'אר ועד שנת 1909. השיר הולחן על ידי המלחין הצבאי הצרפתי אלפרד ז'אן-בטיסט למר (Alfred Jean Baptiste Lemaire). להמנון לא היו מילים רשמיות.

בשנת 2005 בוצעה לראשונה גרסה חדשה להמנון בידי התזמורת האיראנית. לגרסה המחודשת נכתבו מילים על ידי ביג'אן תאראקי לאחר שמנצח התזמורת האיראנית, שפימאן סולטאני, ביקש ממנו לשכתב את ההמנון.

## המילים החדשות

## ראו גם

* ההמנון המלכותי של איראן

## קישורים חיצוניים

קטגוריה:איראן: סמלים לאומיים
איראן הראשון
משאבת אוויר

ממוזער|משאבת האוויר של בויל
**משאבת אוויר** היא מתקן שתכליתו דחיפת אוויר דרכו. דוגמאות למשאבות אוויר מטיפוסים ושימושים שונים כוללות משאבת בוכנה לניפוח צמיגי אופניים, משאבה חשמלית לפעפוע אוויר לתוך אקווריום, מדחס המשמש להנעת מכשיר פנאומטי או נפוח צמיגים בלחץ, צופר אוויר, עוגב צינורות, מפוח להפחת אש, שואב אבק, מגדש טורבו ומשאבת ואקום.

מפוחים ידועים מזה אלפי שנים, ושימשו להפחת אש בכבשנים. ב-1649 אוטו פון גריקה המציא משאבת ואקום מכנית, בה השתמש בניסוי מפורסם להדגמת קיומו של לחץ האוויר. משאבת אוויר דוחסת נבנתה באנגליה יוצרה ב-1658 על פי הזמנתו של רוברט בויל.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
אוויר
קטגוריה:גרמניה: המצאות
אנטון שוטבין

**אנטון שושבין** (נולד ב-25 בינואר 1989 באוקראינה הסובייטית) הוא כדורסלן ישראלי, המשחק בעמדת הסנטר בקבוצת הפועל מגידו, בליגה הארצית.

## קריירה
עלה לישראל עם משפחתו בשנת 1993. לאחר ששיחק בקבוצת הנוער של מכבי תל אביב, החל שוטבין את הקריירה המקצוענית שלו בבית"ר בנימינה בעונת . בעונה שלאחר מכן, בשנת , עבר לשחק במכבי גבעת שמואל. שוטבין מיעט לשחק בגבעת שמואל ובינואר 2009 עזב את הקבוצה והצטרף לקבוצה הבוגרת של מכבי תל אביב. בסוף העונה עזב שוטבין את מכבי תל אביב והצטרף בהשאלה לקבוצת הפועל גליל גלבוע. במהלך עונת  עבר לשחק בקבוצת אליצור יבנה.
בעונת 2010/11 שיחק בקבוצת פרייבורג מהליגה השנייה בגרמניה.

ב-30 ביוני 2011 חתם שוטבין בקבוצת מכבי אשדוד מליגת העל וב-9 ביולי 2012 חתם
במכבי חיפה איתה זכה באליפות המדינה. לאחר עונה זאת חתם בהפועל נהריה, בעונת 2014–2015 שיחק שוב במכבי חיפה, ובעונת 2015–2016 שיחק בהפועל באר שבע מן הליגה הלאומית. באוגוסט 2016 חתם בקבוצת איסקרה סביט מן הליגה הסלובקית הראשונה.

שוטבין היה חבר בסגלי נבחרות הקדטים, הנוער והעתודה של ישראל, ובאליפות אירופה לנבחרות עתודה שנערכה בלטביה ב-2008, בה סיימה נבחרת ישראל במקום העשירי, היה הקלע המוביל בה, עם 17.9 נקודות בממוצע למשחק.

בעונת 2023/2024 שיחק שוטבין בהפועל מגדל העמק-יזרעאל במסגרת המחוז הצפוני של הליגה הארצית. בתום העונה העפילה הקבוצה לליגה הלאומית.

לקראת עונת 2024/2025 חתם שוטבין במכבי חיפה.

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני הפועל עפולה
קטגוריה:כדורסלני בית"ר בנימינה
קטגוריה:כדורסלני הפועל באר שבע
קטגוריה:כדורסלני מכבי תל אביב
קטגוריה:כדורסלני מכבי גבעת שמואל
קטגוריה:כדורסלני הפועל גליל עליון
קטגוריה:כדורסלני מכבי אשדוד
קטגוריה:כדורסלני מכבי חיפה
קטגוריה:כדורסלני עירוני נהריה
קטגוריה:כדורסלני אליצור יבנה
קטגוריה:כדורסלנים ישראלים באירופה
קטגוריה:עולים בשנות ה-1990
קטגוריה:ישראלים ילידי אוקראינה
קטגוריה:בוגרי תיכון עירוני ט' (תל אביב)
קטגוריה:כדורסלנים ישראלים בגרמניה
קטגוריה:ישראלים שנולדו ב-1989
היום הבין-לאומי לזכויות אנשים עם מוגבלות

[350px|ממוזער|עיריית [נשר (עיר)|נשר מאירה את מבנה העירייה במסגרת ציון היום הבין-לאומי לזכויות אנשים עם מוגבלות, 3 בדצמבר 2020]]
**היום הבין-לאומי לשוויון זכויות לאנשים עם מוגבלות** מצוין מדי שנה ב-3 בדצמבר ומוקדש לקידום ההבנה כלפי אנשים עם מוגבלות ולעידוד התמיכה בכבודם, בזכויותיהם ובשלומם. 

אירועי היום מאורגנים על ידי ארגוני אנשים עם מוגבלות, גופים עסקיים, יחידים וגופי ממשל. היום נועד לאחד אנשים מרחבי העולם, שחוגגים ומכירים בתרומותיהם, כישוריהם והישגיהם של אנשים עם מוגבלות, ולהגביר את המודעות לתועלת שבהכללת אנשים עם מוגבלות בכל היבטי החיים: הפוליטיים, החברתיים, הכלכליים והתרבותיים.

## היסטוריה
בשנת 1976 הכריזה העצרת הכללית של האומות המאוחדות כי שנת 1981 תהיה "שנת הנכים הבינלאומית." היא קראה לתוכנית פעולה ברמה הלאומית, האזורית והבינלאומית, בה יושם דגש על שוויון הזדמנויות ושיקום אנשים עם מוגבלות. בהכרזה הודגשו זכויותיהם של אנשים עם מוגבלות להשתתף באופן מלא בחיים החברתיים, לחיות בתנאים שווים לאזרחים אחרים, ולהנות מחלק שווה בתנאים הסוציאליים הנובעים מקידמה חברתית וכלכלית.

על מנת לאפשר לכל מדינה לבנות תוכנית פעולה המקדמת את זכויותיהם של אנשים עם מוגבלות, הכריז האו"ם על השנים 1983 עד 1992 בשם "עשור הנכים". עם סיומו בשנת 1992, נקבע 3 בדצמבר כיום הבינלאומי לשוויון זכויות לאנשים עם מוגבלות.

בשנת 2006 התקבלה בעצרת הכללית של האו"ם אמנת האו"ם בדבר זכויותיהם של אנשים עם מוגבלויות שנכנסה לתוקף בשנת 2008.

בכל שנה ביום זה מכריז האו"ם על "נושאי היום", המבוססים על שוויון בזכויות האדם ושיתוף אנשים עם מוגבלות בחברה. לדוגמה, נושא היום בשנת 2008 היה "זכויות הנכים: כבוד וצדק לכולנו" ובשנת 2015 "חשיבותו של השילוב: גישה והעצמה של אנשים בעלי כל היכולות". ניסוח זה מחליף את הביטוי "אנשים עם מוגבלות" בביטוי החיובי "אנשים בעלי כל היכולות."

## בישראל
בישראל מצוין היום בדרכים שונות ביניהן פעילות שטח שמקיימת נציבות שוויון זכויות לאנשים עם מוגבלות במשרד המשפטים.

בשנת 2014, עם היכנסן לתוקף של תקנות נגישות השירות, ערכה הנציבות פעילות שטח ברחבי הארץ בה חולקו חוברות הסברה על התקנות ויישומן לעסקים קטנים.

ב-2015 נבחרה ההסברה לילדי בתי הספר כיעד המרכזי של יום זה ובמסגרתו התקיימו פעילויות הסברה שונות בבתי ספר ברחבי הארץ.

בשנת 2023, החליטה עמותת אלווין ישראל להקדיש ביצוע מחודש לשיר "מהמרחקים" שבוצע במקור על ידי גלי עטרי וסגיב כהן לזכרן של נויה דן ז"ל ורות פרץ ז"ל- צעירות עם מוגבלות שנרצחו ביום הנורא של ה-7.10.23. הביצוע המרגש בוצע על ידי הזמרת גלי עטרי ולהקת "שווים", המורכבת מזמרים צעירים וכישרוניים עם מוגבלות והושק לרגל יום המודעות הבינלאומי לאנשים עם מוגבלות.

## ראו גם
* חג האוטיסטים הבין-לאומי

## קישורים חיצוניים
* 

*היום הבינלאומי לזכויות אנשים עם מוגבלות, באתר האומות המאוחדות
* 

יום
מוגבלות, היום הבינלאומי
מוגבלות, היום הבינלאומי
מוגבלות, היום הבינלאומי
אנטוניו לופס גררו

**אנטוניו לופס גררו** (בספרדית: **Antonio López Guerrero**; נולד ב-13 בספטמבר 1981; בנידורם שבספרד) הוא כדורגלן עבר ספרדי ששיחק בעמדת הבלם.

## קריירה
לופס החל את הקריירה שלו באתלטיקו מדריד. לאחר עונתו הראשונה במועדון, בה עזר לאתלטיקו להעפיל לליגה הראשונה בספרד, הושאל לאוסאסונה למשך שנתיים, בהן החמיץ חמישה משחקי ליגה בלבד. לאחר מכן חזר לאתלטיקו והפך לשחקן קבע בקבוצה. לופס זכה עם הקבוצה בליגה האירופית כקפטן לאחר ניצחון במשחק הגמר על פולהאם.

לאחר עונת  עזב לופס את אתלטיקו מדריד וחתם במיורקה, לאחר שנתיים עזב את הקבוצה.

לופס היה בסגל נבחרת ספרד במונדיאל 2006. את משחקו הראשון בנבחרת שיחק במוקדמות הטורניר, מול נבחרת סרביה ומונטנגרו בתיקו 0:0.

## תארים
;אתלטיקו מדריד
* הליגה האירופית: 2009/2010, 2011/2012
* הסופר קאפ האירופי: 
* גביע האינטרטוטו: 

## קישורים חיצוניים

קטגוריה:מגני כדורגל ספרדים
קטגוריה:כדורגלני אתלטיקו מדריד
קטגוריה:כדורגלני אוססונה
קטגוריה:כדורגלני מיורקה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני מונדיאל 2006
קטגוריה:ספרדים שנולדו ב-1981
ספרות מקצועית

**ספרות מקצועית** היא ספרים וכתבי עת המשמשים את העוסקים במקצוע מסוים בעבודתם. על פי רוב, ספרות מקצועית אינה מובנת למי שלא למד את המקצוע עבורו נועדה, משום שהיא מניחה ידע מוקדם נרחב, שנרכש בעת לימוד המקצוע.

בעיסוקים שונים יש צורך בספרות מקצועית ענפה. דוגמאות:
* עורכי דין זקוקים לספרות מקצועית לשם התעדכנות בחקיקה ובפסיקה ובמשמעותן.
* מתכנתים זקוקים לספרות מקצועית העוסקת בתוכנה ובמערכות שהם עוסקים בהן. 
* רופאים זקוקים לספרות מקצועית העוסקת בחידושים בתחום התמחותם.

מאפיין מובהק של ספרות מקצועית הוא התיישנותה המהירה, הנובעת מהחידושים הבלתי פוסקים בתחום המקצועי שאותו היא משרתת. ההתיישנות מחייבת רכישת מהדורות חדשות לעיתים קרובות. ספרים מסוימים יוצאים לאור בכריכת עוקדן, המאפשרת פרסום דפי החלפה מדי תקופה, כך שאין צורך להחליף את כל הספר, אלא די בהחלפת הדפים שהשתנו.

מאפיין נוסף של ספרות מקצועית הוא מחירה הגבוה יחסית, הנובע מהתפוצה הנמוכה יחסית של ספרות זו, ומהעובדה שמדובר בהוצאה עסקית.

ארגונים שבהם נזקקים העובדים לספרות מקצועית מפעילים פעמים רבות ספרייה, שגודלה מותאם לגודל הארגון ולהיקף הספרות המקצועית הנדרשת לו, ומטרתה אחסון הספרות המקצועית והפצתה בין העובדים.

הוצאה לאור של ספרות מקצועית היא ענף התמחות ייחודי בתחום ההוצאה לאור, ורק מעטים מבין המו"לים עוסקים בו. מו"ל נודע של ספרות מקצועית הוא הוצאת שפרינגר.

## מיסוי ספרות מקצועית בישראל

ספרות מקצועית הנרכשת על ידי עסק במסגרת פעילותו היא הוצאה מותרת בניכוי, כלומר עלותה של הספרות המקצועית מופחתת מהכנסות העסק לשם חישוב המס החל על העסק. יחיד (גם שכיר) הרוכש ספרות מקצועית לשם שמירה על רמתו המקצועית רשאי אף הוא לנכותה מהכנסתו.

קודם לרפורמה במס הכנסה שנערכה בשנת 1974 בעקבות המלצותיה של "ועדת בן שחר" (תיקון מס' 22 לפקודת מס הכנסה), תשלום של מעביד לעובד שכונה "ספרות מקצועית" היה פטור ממס הכנסה. הייתה זו דרך להימנעות ממס שנוצלה על ידי רבים, ללא קשר לרכישת ספרות מקצועית (הדבר בא לידי ביטוי במערכון "ישראבלוף" של "הגשש החיוור", שבו מציע מעסיק דמי ספרות מקצועית לשליח שאינו יודע לקרוא).

בהמלצותיה של "ועדת בן שחר" נאמר: "הוצאות על ספרות מקצועית תותרנה לניכוי כהוצאה לצורך מס, רק אם הספרות דרושה ישירות לעסקו או משלח-ידו של הנישום. הניכוי יותנה בביסוס על מסמך הכולל, בין השאר, פרטים מזהים של הספר אשר נכתבו על ידי המוכר. כמקובל בספרים שנרכשו על ידי עסקים, יישמר הספר בבעלות הנישום ויוחתם בחותמת שם העסק". במסגרת מימוש ההמלצות בוטל הפטור לתשלום ספרות מקצועית, תוך אמירה מפורשת בסעיף 2(2) לפקודת מס הכנסה, לפיה בהכנסה החייבת נכללים גם "תשלומים שניתנו לעובד לכיסוי הוצאותיו, לרבות תשלומים בשל החזקת רכב או טלפון, נסיעות לחוץ-לארץ או רכישת ספרות מקצועית או ביגוד, אך למעט תשלומים כאמור המותרים לעובד כהוצאה".

## ראו גם
*ספר לימוד
*ספרות אפורה

קטגוריה:ספר
מקצועית
מחברות לספרות (כתב עת)

[שמאל|ממוזער|250 פיקסלים|חבורת "מחברות לספרות" בבית הקפה קנקן, ב[רחוב דיזנגוף 13 בתל אביב, ראשית שנות הארבעים (מימין לשמאל: א"ד שפיר, שמעון גנס, ד' פילר, אליהו טסלר, נתן אלתרמן, ישראל זמורה, יורקיה חייבי)]]

**מחברות לספרות** הוא כתב עת ספרותי שיצא לאור בישראל.

בשנות השלושים של המאה העשרים התגבשה בתל אביב קבוצה ספרותית שהורכבה מסופרים ומשוררים צעירים, ששפת אמם הייתה עברית. בקבוצה, שנקראה "יחדיו" היו שותפים בין היתר המשוררים נתן אלתרמן, לאה גולדברג ואברהם שלונסקי, הסופרים שלמה ניצן ויעקב הורוביץ והמבקר וחובב הספר ישראל זמורה. כתב העת ששימש את החבורה היה "טורים", בעריכתו של שלונסקי. בעקבות טרוניות נגד שלונסקי הוא הודח מתפקיד העורך, וזמורה מונה במקומו. החיכוכים לא פסקו, ובעצתו של אלתרמן פרשו אחדים מבני החבורה מ"יחדיו", והקימו כתב עת ספרותי משלהם, "מחברות לספרות", בעריכתו של ישראל זמורה. כתב העת החל להופיע ב-1940. 

כעבור שנים רבות תיאר זמורה את ייחודו של כתב העת החדש:

עם הצעירים שפרסמו ב"מחברות לספרות" נמנים בנימין גלאי, אבות ישורון, אהרן אמיר, ט. כרמי, פנחס שדה, דוד שחם, נתן שחם, בנימין תמוז, שלמה ניצן ואחרים. 

מתוך כתב העת הסתעפה גם הוצאת "מחברות לספרות".

## לקריאה נוספת
* ישראל זמורה, "מדוכן לדוכן - הרהורים וזכרונות עם יובל ל'מאזנים'", **[[מאזנים (כתב עת)|מאזנים]]**, מאי 1978.
* צפרירה שועלי, **מחברות לספרות: כתב העת והוצאת הספרים כגורמים במערכת הספרותית בשנים 1967-1940**, דיסרטציה, אוניברסיטת בר-אילן, 2003.

## קישורים חיצוניים

* מחברות לספרות בקטלוג הספרייה הלאומית

קטגוריה:ישראל: כתבי עת ספרותיים
Tristitia

**Tristitia** היא להקת בלקנד דום/דת' מטאל גותי משוודיה.

## היסטוריה

הלהקה נוסדה בהלמשטאד (Halmstad), שוודיה, בשנת 1992 בידי הגיטריסט לואיס ב. גאלווז (Luis B. Galvez). האהבה שלו לדום מטאל ומלודיות מלאות צער הביאה להקמת להקה עם זמר הדת' מטאל הגותי תומאס קארלסון (Thomas Karlsson) ונגן הבאס הארי יובונן (Harri Juvonen). ללהקה הם קראו "טריסטיטיה", שפירושה בלטינית הוא "צער". הם הקליטו את תקליט הדמו הראשון, Winds of Sacrifice, שלהם באפריל 1993. בינואר 1994 הם הקליטו דמו שני, Reminiscences of the Mourner. הדמו השני התקבל בצורה טובה יותר מהדמו הראשון וכתוצאה מכך חתמה הלהקה על חוזה הקלטות עם חברת התקליטים הצרפתית Holy Records.

במרץ 1995, עם המתופף ברונו נילסון (Bruno Nilsson), קארלסון בשירה וגאלווז בגיטרות, יצרה הלהקה את האלבום הראשון שלה, One with Darkness. בקיץ של 1996 הם הקליטו את אלבומם השני, Crucidiction. באלבומם השלישי, The Last Grief באה לידי ביטוי שילוב של שירה בסגנון הבי מטאל/דום מטאל אטמוספירי, על ידי זמר ריקארד בנטיסון (Rickard Bengtsson) מהלהקה Last Tribe שנשכר לצורך שירה באלבום זה בלבד, ושילוב של ריפי גיטרות של דום מטאל עם גיטרות קלאסיות. בסתיו 2002 הוציאה הלהקה את אלבומה הרביעי Garden of Darkness, שאותו הקליטה באולפני Darkside Studios בעירם, הלמשטאד. לאלבום זה תרם זמר הדת' מטאל סטפן פרסון (Stefan Persson) את קולו כדי ליצור אלבום כבד, אפל וקודר יותר. זה היה אלבומם האחרון ואחריו פעילות הלהקה הוקפאה.

## חברי הלהקה
### חברים נוכחיים

* לואיס ב. גאלווס (Luis B. Galvez) - גיטרה
* תומאס קארלסון (Thomas Karlsson) - שירה
* וילהלם (Wilhelm) - גיטרה בס
* תומאס הדלוׁנד (Thomas Hedlund) - תופים

### חברים לשעבר

* הארי יוּווׂנן (Harri Juvonen) - גיטרה בס
* אדריאן לטליאֵר (Adrian Letelier) - גיטרה בס
* Bruno Nilsson - תופים
* אלסיאִ (Alessio) - תופים
* ריקארד בנגטסון (Rickard Bengtsson) - שירה באלבום The Last Grief
* סטפן פּרסון (Stefan Persson) - שירה

## דיסקוגרפיה
### Demos

* *Winds Of Sacrifice * (1993)
* *Reminiscences Of The Mourner* (1994)


### Discography


* *One With Darkness* (1995)
* *Crucidiction* (1997)
* *The Last Grief* (2000)
* *Garden of Darkness* (2002)


## קישורים חיצוניים

קטגוריה:להקות דום מטאל
קטגוריה:להקות שוודיות
קטגוריה:להקות שהוקמו בשנת 1992